जालोर जिले के मैत्रीवाड़ा गांव में शुक्रवार को तालाब खुदाई के दौरान एक प्राचीन शिलालेख मिला। जिसपर कुछ आकृतियां उकेरी हुई थी। दिखने में यह शिला काफी प्राचीन लग रही थी। यह शिलालेख रानीवाड़ा तहसील के मैत्रीवाड़ा गांव में तालाब खुदाई के दौरान मिली। जानकारी मिलने पर प्रशासनिक अधिकारी मौके पर पहुंचे तथा उसे गांव के निर्माणाधीन मंदिर में ग्रामीणों की निगरानी में रखवाया गया।